ମେ ୫ ତାରିଖରୁ ୧୮ ତାରିଖ ପର୍ଯ୍ୟନ୍ତ କୋଭିଡ ନିୟମ ଉଲ୍ଲଙ୍ଘନ କରିବା ଅଭିଯୋଗରେ ୨୨,୩୬୦ ଜଣ ଅମାନିଆଙ୍କ ଠାରୁ ମୋଟ ୨୦.୫୬ ଲକ୍ଷ ଟଙ୍କା ଫାଇନ୍ ଆଦାୟ କରିଛି କମିଶନରେଟ ପୋଲିସ ।
ବାଇକଗୁଡ଼ିକୁ କ୍ରେନରେ ଉଠାଇ ଟ୍ରକରେ ଲଦି ନେଇଯାଇଥିଲା ପୋଲିସ ।
Share this:
ଭୁବନେଶ୍ୱରଃ ଦ୍ୱିତୀୟ ପର୍ଯ୍ୟାୟ ଲକଡାଉନର ପ୍ରଥମ ଦିନରେ ରାଜଧାନୀ ଭୁବନେଶ୍ୱରରେ ନିୟମ କଡ଼ାକଡି଼ କରିବା ସହ ଆରମ୍ଭରୁ ଦୃଢ଼ କାର୍ଯ୍ୟାନୁଷ୍ଠାନ ଗ୍ରହଣ କରିଛି କମିଶନରେଟ ପୋଲିସ । ସକାଳୁ ସକାଳୁ ୪ ନମ୍ବର ଆମିଷ ହାଟ ଓ ୧ ନମ୍ବର ପରିବା ହାଟ ଉପରେ ଅତର୍କିତ ଚଢ଼ାଉ କରିଥିଲା ପୋଲିସ । ଯେଉଁମାନେ ଗାଡି଼ ନେଇ ହାଟକୁ ଆସିଥିଲେ ସେମାନଙ୍କ ଗାଡ଼ି ଜବତ କରିବା ସହ କ୍ରେନ୍ ସାହାଯ୍ୟରେ ଉଠେଇ ନେଇଥିଲା ପୋଲିସ । ଶହେରୁ ଅଧିକ ଗାଡ଼ି ଜବତ ହୋଇଥିଲା ।
ପୋଲିସକୁ ବୁଧବାର ସକାଳେ ଖବର ମିଳିଥିଲା ଯେ ୪ ନମ୍ବର ମାଛ ମାର୍କେଟ୍ ଓ ୧ ନମ୍ବର ପରିବା ହାଟରେ ଭିଡ଼ ଲାଗିଛି । ଏକ ପୋଲିସ୍ ଟିମ ସେଠାରେ ପହଞ୍ଚି ଚଢ଼ାଉ କରିଥିଲା । ଯେଉଁମାନେ ଅମାନିଆ ହୋଇ ମାଛ କିଣୁଥିଲି ସେମାନଙ୍କ ଠାରୁ ଫାଇନ୍ ଆଦାୟ କରିଥିଲା ପୋଲିସ । ଅତ୍ୟାବଶ୍ୟକୀୟ ସାମଗ୍ରୀ କିଣିବା ନାଁ ରେ ଗାଡି଼ ଧରି ବୁଲୁଥିବା ଅମାନିଆଙ୍କୁ ବି ଧରାଯାଇଥିଲା ଓ ସେମାନଙ୍କ ଗାଡି଼କୁ ଜବତ କରଯାଇଥିଲା ।
"ପ୍ରଥମ ପର୍ଯ୍ୟାୟ ଲକଡାଉନରେ ଲୋକେ ଆମକୁ ସହଯୋଗ କରିଥିଲେ । ଆଜିଠୁ ଦ୍ୱିତୀୟ ପର୍ଯ୍ୟାୟ ଲକଡାଉନ ଘୋଷଣା କରିଛନ୍ତି ରାଜ୍ୟ ସରକାର । ତେଣୁ ରାଜଧାନୀବାସୀ ପୂର୍ବ ପରି ଆମକୁ ସହଯୋଗ କରିବେ ବୋଲି ଆମେ ଆଶା କରିଛୁ । କିଛି ଅମାନିଆ ଅଛନ୍ତି । ସେମାନଙ୍କ ଉପରେ ଆମେ କଡ଼ା ନଜର ରଖିଛୁ । ସେମାନଙ୍କ ପ୍ରତି ଆମେ ଅଧିକ କଠୋର ହୋଇଛୁ," କହିଛନ୍ତି ଭୁବନେଶ୍ୱର ଡିସିପି ଉମା ଶଙ୍କର ଦାଶ ।
ଭୁବନେଶ୍ୱର ଡିସିପି ଉମା ଶଙ୍କର ଦାଶ ଏହି ଅଭିଯାନ ବେଳେ ନିଜେ ଉପସ୍ଥିତ ରହିଥିଲେ।
ପ୍ରତି ଦିନ ଭୁବନେଶ୍ୱରରେ କରୋନା ସଂକ୍ରମଣ ୧,୦୦୦ ଉପରେ ରହୁଛି । ଲକଡାଉନ୍ ବି କଡ଼ାକଡି଼ ହେଉଛି । ଏହି ମାସ ୫ ତାରିଖରୁ ୧୮ ତାରିଖ ପର୍ଯ୍ୟନ୍ତ ପ୍ରଥମ ପର୍ଯ୍ୟାୟ ଲକଡାଉନ୍ ସମୟରେ କୋଭିଡ ନିୟମ ଉଲ୍ଲଙ୍ଘନ କରିବା ଅଭିଯୋଗରେ ୨୨,୩୬୦ ଜଣ ଅମାନିଆଙ୍କ ଠାରୁ ମୋଟ ୨୦.୫୬ ଲକ୍ଷ ଟଙ୍କା ଫାଇନ୍ ଆଦାୟ କରିଛି କମିଶନରେଟ ପୋଲିସ।
"ଦିତୀୟ ପର୍ଯ୍ୟାୟ ଲକଡାଉନରେ କାହାକୁ କ୍ଷମା କରାଯିବନି । ଅମାନିଆ ହୋଇ ପଦାକୁ ବାହାରିଲେ ଦୃଢ଼ କାର୍ଯ୍ୟାନୁଷ୍ଠାନ ନିଆଯିବ । ଯେଉଁମାନଙ୍କୁ ସରକାର ଅଫିସ ଖୋଲିବାକୁ ଦେଇଛନ୍ତି ସେମାନେ କେବଳ ନିଜର ଆଇଡି କାର୍ଡ଼ ଦେଖାଇ ରାସ୍ତାରେ ଯିବେ । ପୋଲିସ ଅଟକେଇବ, ହେଲେ ପୋଲିସକୁ ଉଚିତ ପ୍ରମାଣ ପତ୍ର ଦେଖେଇଲେ ପୋଲିସ ଛାଡି଼ ଦେବ । ବିଶେଷ କରି ସକାଳିଆ ହାଟଗୁଡି଼କ ଉପରେ ଏବେ ପ୍ରତି ଦିନ ନଜର ରଖିବ ପୋଲିସ । ଯିଏ ନିୟମ ଭାଙ୍ଗିବ ସିଧା କାର୍ଯ୍ୟନୁଷ୍ଠାନ ହେବ," କହିଛନ୍ତି ଦାଶ ।
ପ୍ରକୃତରେ ଲୋକେ କେତେ ସଚେତନ ଅଛନ୍ତି ତାହା ୪ ନମ୍ବର ହାଟରେ ପହଞ୍ଚିଲେ ବୁଝିହେବ । ହାଟରେ ଜମା ହୋଇଥିବା ଭିଡ଼କୁ ଦେଖିଲେ ଲାଗିବ ଲୋକେ ମାଛ କିଣୁ ନାହାନ୍ତି, ବରଂ କରୋନା କିଣୁଛନ୍ତି । ମାଛ ବଜାରରେ ନ ଥିଲା ସାମାଜିକ ଦୂରତା । ଅନେକ ଲୋକ ମାସ୍କ ପିନ୍ଧିଥିଲେ, ହେଲେ ନାକ ଓ ପାଟି ଘୋଡ଼େଇବା ଜାଗାରେ ଥୋଡି଼ ଘୋଡେଇଥିଲେ ସମସ୍ତେ ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
